
Jan Askeland, leder
Pål Porsmyr, medlem
Anne Grethe Lindeland, medlem
Ole Anton Bakke, varamedlem 

Beretning fra Kontrollutvalget i Norges Bedriftsidrettsforbund for 2021/22
På NBIFs digitale forbundsting den 17. oktober 2020 ble nåværende Kontrollutvalg valgt.
Det har vært holdt flere møter i utvalget i beretningsperioden.  Både interne møter i utvalget og møter med politisk/administrativ ledelse der president, controller, organisasjonssjef og generalsekretær har vært til stede. Det er gjennomført møter som knytter seg til ordinære saker for utvalget i tillegg til møter som knytter seg til informasjon da OBIK styre ble satt under administrasjon av forbundsstyret september 2021. 
Kontrollutvalget valgte å lage en rapport om denne saken. Den ble distribuert til alle kretsledere i organisasjonen. Den vedlegges også beretningen for 2021/22.
Utvalget har løpende fått tilsendt forbundsstyrets protokoller. Utvalget har mottatt alle opplysninger fra administrasjonen som de har bedt om.
I NBIF har både i forbundsstyre og administrasjon hatt stort fokus på kostnadskontroll og forbundets økonomi. Det ble i 2021 gitt Covid 19 - kompensasjon fra kulturdepartementet til forbund og kretser grunnet delvis nedstengning av voksenidretten. Dette har sikret hele organisasjonen økonomisk. 
Kontrollutvalget har gjennomgått styrets årsberetning for 2021 og det styrebehandlede årsregnskap for 2021. Årsresultatet er på kr 48.393 i overskudd. Det anser Kontrollutvalget som tilfredsstillende gitt de ekstrakostnadene som kom knyttet til en personalsak og prosjektet «bedriftsidretten inn i fremtiden». 
Kontrollutvalget har noen bemerkninger til notene knyttet til restlån til ansatt og note knyttet til at i 2020 var flere permittert, derfor endringen i personalkostnader i 2021. 
Kontrollutvalget har fått årsrapport for 2021 til gjennomgang.  
Det er grunn til å merke seg at antall medlemslag i kretsene fremdeles går nedover, men utvalget håper at individuelt medlemskap skal kunne bidra til flere individuelle medlemmer. 
Utvalget er ellers tilfreds med den løpende informasjonen forbundsstyret har gitt kretslederne via Teamsmøter i perioden. 
De dokumentene kontrollutvalget har fått seg forelagt gir ikke foranledning til særlige bemerkninger.
Kontrollutvalget anbefaler at styrets beretning og forbundets årsregnskap for 2021 godkjennes av Forbundstinget.

